open-index/open-wikipedia-markdown huggingface dataset:
קלוד דה ולואה, נסיכת צרפת

**קלוד דה ולואה, נסיכת צרפת** (בצרפתית: **Claude de France**; 12 בנובמבר 1547 - 21 בפברואר 1575), הייתה בתו של אנרי השני, מלך צרפת ואשתו של קרל השלישי, דוכס לורן.

## ביוגרפיה
הנסיכה קלוד נולדה ב-12 בנובמבר 1547 בארמון פונטנבלו שמחוץ לפריז, צרפת, לאנרי השני, מלך צרפת ולקטרינה דה מדיצ'י, בתם של לורנצו השני, דוכס אורבינו ומדלן דה לה טור ד'אוברן. היא גדלה יחד עם שמונת אחיה עם אחיותיה אך בילתה את רוב זמנה עם בת גילה מרי סטיוארט, לעתיד מרי, מלכת הסקוטים, שגדלה בחצר המלוכה הצרפתית.

בשנת 1552 כבש הצבא הצרפתי את שלושת הבישופויות - מץ, טול וורדן, ואילו קרל השלישי, דוכס לורן נלקח לבית המלוכה הצרפתי בפריז, שם התחתן ב-22 בינואר 1559 עם קלוד. כמתנה לחתונתו קיבל קרל בחזרה את שטחי דוכסות לורן, ובאוקטובר 1559 חזר לננסי.

במהלך מלחמות הדת בצרפת הייתה קלוד, שהייתה מאוד קשורה לאמה, נוכחת בקנוניית אמבואז ובטבח ליל ברתולומאוס הקדוש. קלוד ניסתה למנוע את נישואי אחותה מרגריט דה ולואה, נסיכת צרפת לאנרי, מלך נווארה, אולם כשלה בכך, וב-21 בפברואר 1575 מתה במהלך לידת בתה קלאודיה.

## משפחתה
ב-22 בינואר 1559 התחתנה קלוד עם קרל השלישי, דוכס לורן, ממנו נולדו לה 9 ילדים:
* היינריך השני, דוכס לורן (1563–1624)
* כריסטינה מלורן (1565–1637), התחתנה עם פרדיננדו הראשון דה מדיצ'י, הדוכס הגדול של טוסקנה
* קרל מלורן, בישוף מץ ושטרסבורג (1567–1607)
* אנטוניה מלורן (1568–1610), התחתנה עם יוהאן וילהלם, דוכס יוליך-קלווה-ברג
* אנה מלורן (1569–1576)
* פרנץ השני, דוכס לורן (1572–1632)
* קתרינה מלורן (1573–1648)
* אליזבת מלורן (1574–1635), התחתנה עם מקסימיליאן הראשון, הנסיך הבוחר מבוואריה
* קלאודיה מלורן (1575–1576)

## אילן יוחסין

## קישורים חיצוניים

קטגוריה:בית ולואה
קטגוריה:נסיכות צרפתיות
קטגוריה:נשים צרפתיות במאה ה-16
קטגוריה:ילידי 1547
קטגוריה:נפטרים ב-1575
רנה השני, דוכס לורן

**רנה השני, דוכס לורן** (בצרפתית: **René II de Lorraine**; 4 ביוני 1489 - 10 בדצמבר 1508), היה דוכס לורן בין השנים 1473–1508.

## ביוגרפיה
רנה נולד ב-4 ביוני 1489 בבר-לה-דוק, לפרי השני, רוזן וודמון וליולנד, דוכסית אנז'ו, בתם של רנה מאנז'ו ואיזבל, דוכסית לורן. בשנת 1470 מת אביו, ורנה ירש את התואר רוזן וודמון. ב-9 בספטמבר 1471 התחתן רנה עם ז'אן ד'ארקור, אולם הנישואין בוטלו בשנת 1485. בשנת 1473 מת ניקולא הראשון, דוכס לורן, ורנה ירש את דוכסות לורן יחד עם אמו.

רנה אשר היה נתון ללחץ מצד לואי האחד עשר, מלך צרפת ושארל הראשון, דוכס בורגונדיה, חבר בתחילה לשארל, אולם לאחר מכן הפנה לו עורף וחבר למחנה של מלך צרפת. בשנת 1475 נאלץ רנה לעזוב את הדוכסות, לאחר פלישה של כוחות בורגונדיים, והוא חזר אליה רק לאחר מותו של שארל בקרב ננסי בשנת 1477. בשנת 1476 מתה סבתו מארי, רוזנת ארקור, ורנה ירש את התארים רוזן ארקור וברון אלבוף. בשנת 1478 השתלט לואי האחד עשר על אנז'ו ופרובאנס, ובתמורה העניק לרנה את הזכויות על דוכסות לוקסמבורג ורוזנות בורגונדי. בשנת 1482 סופחה רוזנות בורגונדי לצרפת ורנה קיבל אותה לחזקתו, אולם בשנת 1493 היא הוחזרה לבית הבסבורג, מאידך, דוכסות לוקסמבורג נשארה כל העת בידי ההבסבורגים, ללא שרנה יכול היה לממש עליה את זכויותיו. בשנת 1480 ירש רנה את דוכסות באר וצירף אותה לנחלותיו, ובשנת 1484 נקבע על ידי פייר השני, דוכס בורבון, שהיה עוצר הממלכה בשם שארל השמיני, מלך צרפת, שהדוכסות תהיה חלק בלתי נפרד מדוכסות לורן.

בשנת 1482 נסע רנה לאיטליה וניצח את דוכס פרארה בקרב אריה כבעל ברית של הרפובליקה של ונציה, ובשנת 1483 מתה אמו, ורנה ירש את טענותיה לממלכת נאפולי ולממלכת ירושלים. בשנת 1485 השתתף רנה במרד נגד שארל השמיני שנמשך עד לשנת 1488. ב-1 בספטמבר 1485 התחתן רנה עם פיליפה מחלרה, בתם של אדולף, דוכס חלרה וקתרין מבורבון, ממנה נולדו לו 12 ילדים. בשנת 1488 הציעו הנאפוליטנים לרנה את כתר ממלכת נאפולי, אולם שארל השמיני תבע אותו לעצמו.

ב-10 בדצמבר 1508 מת רנה בפיין במהלך ציד, ובנו אנטואן, דוכס לורן ירש את נחלתו ותאריו.

## משפחתו
ב-1 בספטמבר 1485 התחתן רנה עם פיליפה מחלרה, בתם של אדולף, דוכס חלרה וקתרין מבורבון, ממנה נולדו לו 12 ילדים:
* שארל מלורן (1486)
* פרנסואה מלורן (1487)
* אנטואן, דוכס לורן (1489–1544)
* אן מלורן (1490–1491)
* ניקולא מלורן (1493)
* איזבל מלורן (1494)
* קלוד, דוכס גיז (1496–1550)
* ז'אן, הקרדינל של לורן (1498–1550)
* לואי, רוזן וודמון (1500–1528)
* קלוד מלורן (1502)
* קתרין מלורן (1502)
* פרנסואה מלורן (1506–1525)

## אילן יוחסין

## קישורים חיצוניים

קטגוריה:דוכסי לורן
קטגוריה:ילידי 1451
קטגוריה:נפטרים ב-1508
אברהם סרברניק

הרב **אברהם (רוברט) סרברניק** (4 במרץ 1902, וינה - 11 בפברואר 1965, ניו יורק) היה רבה הראשי של לוקסמבורג בין השנים 1929–1946, ונשיא "המזרחי" במדינה.

כתב ספר בגרמנית בשם "Der Jüdische Weg", "הדרך היהודית".

במאי 1941 עזב את לוקסמבורג באחת מקבוצות היהודים האחרונות שעזבו את המדינה, וביוני 1941 הגיע לארצות הברית והתיישב בניו יורק. יחד עם פליטים נוספים מלוקסמבורג הקים את קהילת "רמת אורה" באפר וסט סייד במנהטן, ועמד בראשה. ב-1961 הגיע לישראל כדי להעיד במשפט אייכמן.

## לקריאה נוספת
* לוקסמבורגר לקסיקון (לוק'), כרך 1, 2006, עמ' 394.

## קישורים חיצוניים

* ידיעה על מינויו 
* 

## הערות שוליים

קטגוריה:יהודים לוקסמבורגים
קטגוריה:רבנים ראשיים
קטגוריה:ניו יורק: רבנים
קטגוריה:משפט אייכמן: עדים
קטגוריה:מהגרים מלוקסמבורג לארצות הברית
קטגוריה:אמריקאים שנולדו ב-1902
קטגוריה:אמריקאים שנפטרו ב-1965
נשוי בהפתעה

**נשוי בהפתעה** (באנגלית: **Overboard**) הוא סרט קומדיה רומנטית אמריקאי משנת 2018. הסרט בוים על ידי רוב גרינברג, נכתב על ידי גרינברג, בוב פישר, ולזלי דיקסון בכיכובו של יוג'יניו דרבז, אנה פאריס, אווה לונגוריה, ג'ון האנה, וסווזי קורץ. הוא גרסה מחודשת של הסרט "נשואה לשניים" משנת 1987. העלילה עוקבת אחרי מאבקיה של אם חד-הורית ממעמד הפועלים, המשכנעת נער פלייבוי עשיר הלוקה במחלת השכחה שהם זוג נשוי.

הסרט יצא בארצות הברית ב-4 במאי 2018 וגרף 83 מיליון דולר ברחבי העולם. הסרט קיבל ביקורות מעורבות מהמבקרים, אשר שיבחו את הביצועים של פאריס אך מתחו ביקורת על העלילה התפלה שלא הוסיפה דבר חדש לסרט המקור.

## עלילה
קייט (אנה פאריס) היא אלמנה ממעמד הפועלים ואמא לשלושה, אשר נשכרה על מנת לנקות יאכטת יוקרה השייכת ללאונרדו (יוג'יניו דרבז) נער פלייבוי מקסיקני, אנוכי ומפונק. לאחר שפיטר את קייט בצורה לא הוגנת, לאונרדו נופל מהיאכטה ומתעורר בלי לזכור מי הוא. כדי לנקום בו, קייט מופיעה בבית החולים, ומשכנעת את לאונרדו המבולבל הלוקה במחלת השכחה כי הם נשואים.

## שחקנים ודמויות

## הפקה
במרץ 2017, הוכרז כי אנה פאריס ויוג'יניו דרבז יככבו בגרסה מחודשת לסרט "נשואה לשניים" משנת 1987, בבימוי רוב גרינברג ובוב פישר. התפקידים הראשיים בסרט הפוכים מהגרסה המקורית. דרבז יגלם אדם עשיר אשר נופל מהיאכטה שלו, ונמצא על ידי דמותה של פאריס, אם חד-הורית המשכנעת אותו שהוא בעלה. הצילומים החלו בוונקובר במאי 2017. אווה לונגוריה הצטרפה לצוות השחקנים באותו חודש.

## יציאה לאקרנים
התאריך המקורי ליציאת הסרט היה ב-20 באפריל 2018, על ידי חברת Lionsgate. בינואר 2018, התאריך נדחה ל-13 באפריל 2018. במרץ 2018, הסרט נדחה ל-4 במאי 2018, כדי להימנע מתחרות מול הסרט "הנוקמים: מלחמת האינסוף".

## ביקורת והכנסות
### הכנסות
בתאריך 24 ביוני 2018, הסרט גרף 49.4 מיליון דולר בארצות הברית וקנדה, ו-33.6 מיליון דולר במדינות אחרות, בסך הכל, הסרט הכניס כ-83 מיליון דולר, כנגד הפקה בתקציב של 12 מיליון דולר.

### ביקורות
אתר הביקורות "Rotten Tomatoes" העניק לסרט ציון של כ-26%  על סמך 72 ביקורות, ודירוג ממוצע של 4.2/10: "הסרט נשוי בהפתעה משתמש בצורה עלובה באנה פאריס המקסימה, ובוחר בסרט מקור מפוקפק  לגרסה מחודשת, שלא מתעלה על הרף הנמוך שהציב המקור".

## קישורים חיצוניים
* 

## הערות שוליים

קטגוריה:סרטי 2018
קטגוריה:סרטים אמריקאיים
קטגוריה:סרטי מטרו גולדווין מאייר
קטגוריה:סרטים על אמנזיה
אלן נקש

**אלן דוד נקש** (בצרפתית: **Alain David Nacache**; נולד ב-9 ביוני 1972 בקאן) הוא רבה הראשי של לוקסמבורג מאז אוקטובר 2011.

למד בישיבות בבני ברק ובמונסי. למד לקראת סמיכה לרבנות בבית המדרש הרבני של צרפת ונסמך בידי הרבנות הראשית לישראל.

ב-27 באוקטובר 2011, הושבע כרבה של לוקסמבורג על ידי שר התרבות הלוקסמבורגי פרנסואה בילטגן. ב-4 במרץ 2012 התקיימה ה'הכתרה' הרשמית בבית הכנסת בעיר לוקסמבורג.

קודם למינויו לתפקיד זה, כיהן נקש כרבן של מונקו, לוזאן ובורדו.

נקש נשוי ואב לשישה ילדים.

## קישורים חיצוניים

* כתבה על הקהילה היהודית בלוקסמבורג באתר המגזין "Le Quotidien" 

## הערות שוליים

קטגוריה:רבנים ראשיים
קטגוריה:רבנים ראשיים של מונקו
קטגוריה:יהודים לוקסמבורגים
קטגוריה:רבנים צרפתים
קטגוריה:בוגרי בית המדרש הרבני של צרפת
קטגוריה:צרפתים שנולדו ב-1972
סרברניק

**סרברניק** (**Srebrnik** או **Serebrenik**) הוא שם משפחה.

קטגוריה:שמות משפחה
הר ליטל (אלברטה)

**הר ליטל **(באנגלית: **Mount Little**) הוא הר ברכס בואו, בהרי הרוקי הקנדיים.

ההר הוא אחד ההרים המקיפים את עמק עשר הפסגות, והוא ממוקם על קו פרשת המים של אמריקה, ולכן הוא ממוקם על הגבול בין פרובינציית אלברטה ופרובינציית קולומביה הבריטית (הגבול עובר על קו פרשת המים באזור זה) שבקנדה.

גובהו של ההר 3,134 מטרים מעל פני הים, והוא מתנשא לגובה של 164 מטרים מעל סביבתו.

## היסטוריה
### מקור השם
שמן של פסגות עמק עשר הפסגות ניתן להם על ידי מגלה הארצות סמיואל אלן, מראשוני החוקרים האירופאים באזור.
אלן קרא לפסגות באמצעות הספרות מ-"אחד" עד "עשר" בשפת הסטוני (אחת משפות האומות הראשונות), לפי מיקום הפסגות ביחס לאגם מוריין. אלן קרא להר בשם "נום" שמשמעו "2" בשפת הסטוני.

שמו הנוכחי של ההר ניתן לו בשנת 1916, והוא נקרא על שם ג'ורג' ליטל (הראשון שטיפס על ההר).

### הטיפוס על ההר
הראשונים שטיפוס על ההר היו ג'י. ט. ליטל (G.T. Little), צ'ארלס ס. תומפסון (Charles S. Thompson), וג'י. מ. ויד (G.M. Weed) בשנת 1901.

## לקריאה נוספת
• Dave Birrell, **[https://books.google.co.il/books?id=OaB-yf_MJXMC&pg=PA87&lpg=PA87&dq=%22Mount+Little%22&source=bl&ots=zNVv4_2Jev&sig=hQSMG4p-ESckNp6bdLBkfYKXrIY&hl=en&sa=X&ved=0ahUKEwjUz7mR3vjbAhWFKVAKHeY3B-g4ChDoAQg6MAY#v=onepage&q=%22Mount%20Little%22&f=false 50 Roadside Panoramas in the Canadian Rockies]**, P 87

## קישורים חיצוניים

* הר ליטל באתר ממשלת קנדה
* הר ליטל באתר peakware
* הר ליטל באתר peakfinder
* מידע למטפסים על הר ליטל באתר summitpost
* תחזית מזג אוויר עדכנית עבור הר ליטל
** סטטיסטיקות מזג אוויר עבור הר ליטל
** תחזית מזג אוויר עדכנית ארוכת טווח עבור הר ליטל - לפי גבהים

## הערות שוליים

ליטל
ליטל
ליטל (רכס בואו)
יהודה הכהן שאקו

[ממוזער|250px|הרב יהודה שאקו בילדותו (משמאל) עם אמו ואחיו, [1886]]
הרב **יהודה הכהן שאקו** (1878–1952) היה מורה ומחנך ירושלמי, מזכיר בית הדין באלכסנדריה שבמצרים, ראש השוחטים ואב בית הדין של העדה הספרדית בירושלים.

## ביוגרפיה
נולד בירושלים בשנת 1878 (ה'תרל"ח) לבכורה אסתר פינסו ולרב רפאל יהושע הכהן שאקו שהיה מעסקני ומרבני העיר. בצעירותו למד בבית הספר דורש ציון, ומשם המשיך לישיבת תפארת ירושלים, שם למד אצל הרב יצחק אשכנזי ורבי מנחם בכר יצחק. כשבגר נישא למזל דוננא בת אלעזר אליהו מזרחי.

בשנת 1901 (ה'תרס"א) החל לשמש כשוחט של העדה הספרדית ביפו, ובמקביל עסק בהוראה ובחינוך תלמידים. לאחר שש שנים ביפו, נסע למצרים בשליחות בית החולים שער ציון, שם הוצעה לו משרת סופר ומזכיר בית הדין של הרב אליהו בכור חזן שבאלכסנדריה, ונענה לה בחיוב. בתקופה זו מסר במקביל שיעורים לאברכים בישיבת "כתר תורה" המקומית.

בשנת 1910 (תחילת ה'תר"ע) חזר לירושלים והחל לשמש כשוחט של העדה הספרדית בעיר. בד בבד שימש כמורה הראשי לתלמוד בבית הספר דורש ציון במשך 18 שנים.

בשנת 1926 (ה'תרפ"ו), במסגרת הרבנות הראשית, הקים הרב יעקב מאיר ארבעה בתי דין מטעם העדה הספרדית בירושלים, והרב שאקו מונה לשמש כדיין באחד ההרכבים, לצד הרב יוסף מרדכי הלוי ואב בית הדין הרב אברהם פילוסוף. בהמשך כיהנו לצידו כדיינים הרב ברוך בן-חיים הרב עזרא עטיה והרב עובדיה יוסף.

החל משנת 1927 (ה'תרפ"ז) נמנה עם לומדי ורבני ישיבת פורת יוסף, והיה המשגיח האחראי על הלימודים בתלמוד תורה של הישיבה.

בשנת 1941 (ה'תש"א) מונה לכהן כאב בית הדין של העדה הספרדית בירושלים.

הלך לעולמו ב-14 ביולי 1952 (כ"א בתמוז ה'תשי"ב).

פרסם מספר חידושי תורה ופסקי הלכה בנושאי שחיטה, וחלק מחידושיו פורסמו בהמאסף בשנת ה'תרע"ג.

אחיו יוסף הכהן שאקו ניהל במשך שנים רבות את בית הספר של כל ישראל חברים בירושלים.

## קישורים חיצוניים
* 
* ד. ירושלמי, הראב"ד יהודה הכהן שאקו ז"ל, הבוקר, 31 ביולי 1952, באתר עיתונות יהודית היסטורית

קטגוריה:אנשי ועד העדה הספרדית בירושלים
קטגוריה:שוחטים
קטגוריה:מורים יהודים עד אמצע המאה ה-20
קטגוריה:ירושלים: רבנים
קטגוריה:יפו: אישים
קטגוריה:אלכסנדריה: רבנים
קטגוריה:אבות בתי דין
קטגוריה:אנשי היישוב הוותיק ילידי ארץ ישראל
קטגוריה:רבני ישיבת פורת יוסף
קטגוריה:אנשי היישוב הוותיק ילידי ארץ ישראל במאה ה-19
קטגוריה:יהודים בארץ ישראל במחצית הראשונה של המאה ה-20
קטגוריה:ישראלים שנולדו ב-1878
קטגוריה:ישראלים שנפטרו ב-1952
תצפית (תוכנית טלוויזיה)

**תצפית** הייתה תוכנית אולפן ששודרה בערוץ 1 בין השנים 1982 ו-1993. התכנית עסקה בתחומי מדע פופולרי, טכנולוגיה ורפואה, ושודרה אחת לשבועיים בשעות הערב בימי רביעי לפני התכנית מבט לחדשות. בשנתיים הראשונות הנחה את התכנית יעקב שחם, ולאחר מכן החליפה אותו יעל דן, ואליה הצטרף פרופסור יורם לס בנושאים הקשורים לרפואה.

את פתיח התכנית ליווה תמונתו של עיט ודמות של חוקרת. בלוגו של התוכנית מופיע הינשוף, המהווה סמל למדע ולחכמה. נעימת הנושא לקוחה מתוך עיבודו של איסאו טומיטה לפרק אלרגו מרקטו (סקרצו, הפרק השני) מתוך הסימפוניה החמישית של סרגיי פרוקופייב.

את התכנית הגה וייסד בניה בן נון, שהחל את הקריירה שלו בערוץ 1 כצלם חדשות. במלחמת יום כיפור, צילם בניה בחזית הדרום, ובאחד הקרבות נפצע בעודו מצלם, ולאחר שנפל, המצלמה המשיכה לצלם. בניה הועבר לתאג"ד והכתב אליו נלווה בניה, לקח את המצלמה ושלח את סרט הצילום לירושלים, שם הוא שודר באותו ערב במהדורת 'מבט' והפך לאחד הקטעים המרגשים מהמלחמה.

## הערות שוליים

קטגוריה:תוכניות טלוויזיה ישראליות
קטגוריה:תוכניות טלוויזיה ישראליות שעלו לשידור בשנת 1982
קטגוריה:הערוץ הראשון: תוכניות וסדרות
קטגוריה:יעל דן
איזידור כאהן

**איזידור כאהן** (כהן, בצרפתית: **Isidore Cahen**; 16 באוקטובר 1826 - 6 במרץ 1902) היה אקדמאי ועיתונאי יהודי-צרפתי.

## ביוגרפיה
בנו הבכור של המתרגם והעיתונאי היהודי-צרפתי סמואל כאהן. בוגר האקול נורמל סופרייר, שם למד לצדם של אדמון אבו, איפוליט טן ופרנסיסקה סארסה , התיידד עמם והושפע מהם. למד פילוסופיה ולימד במכללה בורסאי. לאחר שקטע את הקריירה שלו באקדמיה, פנה לעיתונות וכתב ב"Journal des débats"  ובמערכת היומון הפריזאי "Le Temps" .

ב-1860 ייסד יחד עם חמישה אישים נוספים - (קרל נטר, נרסיס לוון, ז'ול קארוואלו, אז'ן מנואל  ואלי-אריסטיד אסטרוק , את חברת כל ישראל חברים (אליאנס ישראל).

מספר שנים לפני פטירת אביו החל לערוך את העיתון "Archives israélites de France" שיסד אביו ב-1840. לאחר פטירת אביו ב-1862 היה לעורכו הרשמי של העיתון והחזיק במשרתו זו עד יום מותו ב-6 במרץ 1902.

קטגוריה:עיתונאים יהודים צרפתים
קטגוריה:צרפתים שנולדו ב-1826
קטגוריה:צרפתים שנפטרו ב-1902
משפחת למל

**משפחת למל** (בגרמנית: **Lämel**) הייתה משפחה יהודית וינאית שהעמידה רבנים ואנשים ידועי שם. אחד מצאצאיה שמעון אדלר למל, קיבל את תואר האצולה הנמוך אֶדלר, שהקנה לו את הכינוי "אֶדלר פון למל" (Edler von Lämel, האציל לבית למל).

## דורות ראשונים
;דור ראשון
אבי המשפחה היה **משה אהרן למל**, בעל מעמד גבוה בקהילה היהודית בווינה. אשתו הייתה בת למשפחת רבנים, ולהם כמה ילדים.

;דור שני
בנו, **שמואל פייבש** (או: פאבי) **למל** (ה'ש"י, 1550 - ה' באייר ה'שע"ו, 22 באפריל 1616) חי ופעל אף הוא בווינה. הוא התעשר עושר רב, והיה מנדבניה הגדולים של הקהילה. על מצבתו נחרת: .

;דור שלישי
בנו, **נתן פייטל למל** (ה'ש"כ, 1560 - ה'ש"ץ, 1630) למד בקרקוב ונסמך לרבנות. שימש ברבנות אוסובלהה  שנקראה בפי יהודיה הוצנפלוץ (האטצענפלאטץ) כשמה הגרמני (Hotzenplotz), לאחר מכן ברבנות סלבקוב (בשמה הגרמני: אוסטרליץ), ומשנת ה'שע"ד, 1614, ועד מותו, ראש הקהילה היהודית בווינה.

;דור רביעי
בנו, **שמואל פייבש למל, השני**, היה רב בפולין. הוא תיאר את זכרונותיו מימי פרעות ת"ח ות"ט בספרו "טיט היון" (ונציה ת"י).

## קישורים חיצוניים
* 

קטגוריה:משפחות יהודיות
יעל פולמן

**יעל פולמן** (נולדה ב-19 באפריל 1990) היא שחקנית קולנוע וטלוויזיה ישראלית.

## ביוגרפיה
פולמן למדה בבית הספר הניסויי בירושלים, רוקדת ומשחקת מגיל צעיר. בוגרת בית הספר למשחק יורם לוינשטיין.

בשנת 2017 השתתפה בסדרה "כיפת ברזל" בתפקיד אלישבע גליקמן.
על תפקיד זה הייתה מועמדת פולמן לשחקנית הטובה ביותר בסדרת דרמה במסגרת פרסי האקדמיה לטלוויזיה לשנת 2017.

בשנת 2018 שיחקה בעונה השלישית של הסדרה "שכונה", בה גילמה את דורי, נערה המתאהבת ברחלי, כוכבת הסדרה (תותי ניניו). רומן להט"בי זה היה פורץ דרך וראשון מסוגו בסדרת נוער ישראלית.

בשנת 2019 החלה לשחק במופע הקומי "דור הוואי".

בשנת 2021 שיחקה את דמויותיהן של התאומות רננה ויערה בסרט הקולנוע "אחד בלב" בבימויה של טליה לביא. ב-2023 שיחקה בסרטה של מיכל בת אדם, "הילה".

פולמן קרובת משפחתו של הבמאי והתסריטאי ארי פולמן. היא נשואה ואם לשני בנים, מתגוררת ברמת השרון.

## קישורים חיצוניים

## הערות שוליים

קטגוריה:תל אביב-יפו: אישים
קטגוריה:שחקניות קולנוע וטלוויזיה ישראליות
קטגוריה:שחקני קולנוע וטלוויזיה ישראלים
קטגוריה:בוגרות בית הספר הניסויי ירושלים
קטגוריה:בוגרי בית הספר הניסויי ירושלים
קטגוריה:בוגרי סל"ה - הסטודיו לאמנויות התיאטרון מיסודו של יורם לוינשטיין
קטגוריה:בוגרות סל"ה - הסטודיו לאמנויות התיאטרון מיסודו של יורם לוינשטיין
קטגוריה:ישראליות שנולדו ב-1990
קטגוריה:ישראלים שנולדו ב-1990
טניס באולימפיאדת הנוער בואנוס איירס (2018)

טורנירי ה**טניס ב[[אולימפיאדת הנוער בואנוס איירס (2018)]]** התקיימו במועדון טניס הדשא של בואנוס איירס בין התאריכים ה-7 באוקטובר ל-14 באוקטובר 2018. התחרויות הורכבו מחמישה טורנירים: טורניר יחידים בחלוקה מגדרים, טורניר זוגות בחלוקה מגדרית וטורניר זוגות מעורב.

## העפלה
ההעפלה לטורניר היא אישית והמכסה ניתנת לספורטאי ולא לוועד האולימפי המקומי. כל הטניסאים המשתתפים בטורניר נדרשים לציית להוראות האמנה האולימפית במלואם, כולל חוק 41 המחייב את הספורטאים להיות בעלי אזרחות של המדינה אותה הם מייצגים. בנוסף, כל הספורטאים נדרשים להיות בני 15 עד 18, בזמן המשחקים (תאריך הלידה בין ה-1 בינואר 2000 ל-31 בדצמבר 2003).

הוועד האולימפי הבינלאומי והפדרציה הבינלאומית לטניס סיכמו ש־32 טניסאים מכל מגדר יעפילו לטורנירים. כל מדינה יכולה לשלוח עד 2 טניסאים מכל מגדר לתחרויות. 12 מכסות לכל מגדר חולקו למדרוגים הראשונים בהתאם לדירוג העולמי לנוער של הפדרציה הבינלאומית לטניס כפי שפורסם ב-16 ביולי 2018, בהתאם למגבלת המכסות למדינה. 10 מכסות נוספות לנערים חולקו למדורגים הגבוהים בדירוג העולמי לגברים (ATP) בתנאי שהם מעל למקום ה-450 ו-10 מכסות נוספות לנערות חולקו למדורגות הגבוהות בדירוג העולמי לנשים (WTA) בתנאי שהם מעל למקום ה-200, כפי שפורסם ב-16 ביולי 2018. אם עשרת המכסות לא הוקצו, הם יוקצו לזכאים הבאים, בהתאם לחלוקה המגדרית, בדירוג העולמי לנוער של הפדרציה הבינלאומית לטניס.

6 מכסות לכל מגדר יחולקו לספורטאי המדורג ביותר בהתאם לדירוג העולמי לנוער של הפדרציה הבינלאומית לטניס כפי שפורסם ב-16 ביולי 2018, בחלוקה לשש היבשות: אירופה, אסיה, אוקיאניה, צפון אמריקה, דרום אמריקה ואפריקה בתנאי שהם לא מיוצגות במכסות שחולקו עד כה ופורטו בפסקה הקודמת. מכסות שלא יוקצו יחולקו מחדש לזכאים הבאים, בהתאם לחלוקה המגדרית, בדירוג העולמי לנוער של הפדרציה הבינלאומית לטניס. בנוסף, מכסה בודדת, לכל טורניר ניתנה למדינה המארחת, . עם זאת, אם ארגנטינה תזכה במכסה בהתאם לחלוקת המכסות שתוארה מעלה, מכסת המדינה המארחת תוקצה מחדש. שלוש מכסות יוקצו כהקצאה עולמית.

כל 64 הטניסאים המשתתפים בטורניר היחידים ישתתפו בטורנירי הזוגות. הציוות של טורנירי הזוגות, הן בחלוקה מגדרית והן מעורב, יקבע בהתאם לסדר העדיפויות הבא:
* ספורטאים מאותה מדינה.
* ספורטאים מאותו מרחב (region).
* ספורטאים מאותה אזור (zone).
* שילוב של ספורטאים מיבשות שונות.

## לוח זמנים
:כל הזמנים הם לפי הזמן המקומי (UTC-3)

## קישורים חיצוניים

## הערות שוליים

קטגוריה:אולימפיאדת הנוער בואנוס איירס (2018)
פרנץ השני, דוכס לורן

**פרנץ השני, דוכס לורן** (בגרמנית: **Franz II. von Lothringen**; 27 בפברואר 1572 - 14 באוקטובר 1632), היה דוכס לורן בשנת 1625.

## ביוגרפיה
פרנץ נולד ב-27 בפברואר 1572 בננסי, לקרל השלישי, דוכס לורן וקלוד דה ולואה, נסיכת צרפת, בתם של אנרי השני, מלך צרפת וקטרינה דה מדיצ'י. בשנת 1594 אביו מינה אותו כסגנו (לוטננט) בדוכסות לורן, בעת שהוא שהה מחוץ למדינה.

באותה שנה הוא מונה ללוטננט גנרל של המלך הצרפתי בטול וורדן, ומספטמבר עד אוקטובר 1606 הוא שהה בשליחותו הדיפלומטית של אביו באנגליה. בשנת 1621 הוא הסתכסך עם אחיו היינריך, שהפך לדוכס בשנת 1608, ולאחר מכן יצא לגרמניה כדי להילחם בפרוטסטנטים לצד פרדיננד השני, קיסר האימפריה הרומית הקדושה.

הסיבה לקרע בין האחים הייתה כוונתו של היינריך לחתן את בתו ניקול  עם בנו של פרנץ, קרל, ולהוריש לה את הדוכסות, אף על פי שרצונו של רנה השני, דוכס לורן הייתה שהדוכסות תרד ברצף גברי מובהק. לאחר משא ומתן נפתרה הסוגיה והנישואין התקיימו, אבל לבני הזוג לא היו ילדים, והדוכסות הייתה אמורה לחזור לבנו האחר של פרנץ, ניקולאס.

בשנת 1624 מת אחיו היינריך השני, ובצוואתו הוא הורה שבנו של פרנץ, קרל, יוכל לשלוט בדוכסות רק בשם אשתו ניקול, דוכסית לורן. בנובמבר 1625 דרש פרנץ את הדוכסות לעצמו, אולם לאחר ששילם את חובות הדוכסות כעבור כמה ימים, הוא התפטר מתפקידו, ומסר את הדוכסות לבנו קרל הרביעי, דוכס לורן. לאחר מכן נשאר פרנץ עם התואר רוזן וודמון, וב-14 באוקטובר 1632 הוא מת בבאדנוויילר.

## משפחתו
ב-24 באפריל 1606 התחתן פרנץ עם כריסטינה מזאלם, בתם של פאול, רוזן זאלם ומארי לה ונור, ממנה היו לו 6 ילדים:
* היינריך מלורן, מרקיז אוטונשאטל (1602–1611)
* קרל הרביעי, דוכס לורן (1604–1675), התחתן עם ניקול, דוכסית לורן
* הנרייטה מלורן (1605–1660), התחתנה עם לואי מלורן, נסיך ליקסהיים
* ניקולאס השני, דוכס לורן (1609–1670), התחתן עם קלוד פרנסואז ד'לורן
* מרגריט ד'לורן (1615–1672), התחתנה עם גאסטון, דוכס אורליאן
* כריסטין ד'לורן (1621–1622)

## אילן יוחסין

## קישורים חיצוניים

קטגוריה:דוכסי לורן
קטגוריה:ילידי 1572
קטגוריה:נפטרים ב-1632
אוטו הופמן

גרופנפיהרר **אוטו הופמן** (בגרמנית: **Otto Hofmann**; 16 במרץ 1896 – 31 בדצמבר 1982) היה איש אס אס גרמני. ראש מטה המשרד הראשי לגזע והתיישבות של האס אס. נידון ל-25 שנות מאסר במסגרת משפט RuSHA, אולם שוחרר ב-1954.

## ביוגרפיה
הופמן נולד ב-16 במרץ 1896 באינסברוק, האימפריה האוסטרו-הונגרית. עם פרוץ מלחמת העולם הראשונה באוגוסט 1914, התגייס לצבא האוסטרו-הונגרי, לחם בחזית המזרחית ובמרץ 1917 הועלה לדרגת לויטננט. ביוני של אותה שנה הוא נפל בשבי צבא האימפריה הרוסית, אולם ברח מהשבי ונמלט לגרמניה. הופמן עבר הכשרה כטייס וב-1919 פרש מהצבא. זמן קצר הוא היה פעיל בפרייקור, ובין 1920–1925 עסק במסחר ביין.

באפריל 1923 הצטרף הופמן למפלגה הנאצית (מספר חבר 145,729) ובאפריל 1931 הצטרף לאס אס (מספר חבר 7,646). החל מ-1931 הוא פעל במסגרת המשרד הראשי לגזע והתיישבות של האס אס. משנת 1933 הוא עבד במשרה מלאה כקצין אס אס. מ-1939 היה הופמן עורך שותף בעיתון "Biologist". מיולי 1940 עד אפריל 1943 הוא היה מפקד המשרד הראשי לגזע והתיישבות. בתפקידו זה השתתף ב"גרמניזציה" של השטחים שנכבשו בידי הוורמאכט במהלך מלחמת העולם השנייה בפולין ובברית המועצות. הדבר היה כרוך בהגליה של אוכלוסיות ממקומות מהשטחים הכבושים ויישובם מחדש של "גרמנים אתנים" (Volksdeutsche) באותם שטחים. הוא גם היה אחראי על חטיפת ילדים פולנים שנשלחו לגרמניה, ועל רדיפות כנגד היהודים. ב-20 בינואר 1942 הוא ייצג את המשרד במהלך ועידת ואנזה.

באפריל 1943 הוא הועבר לתפקיד מפקד האס אס והמשטרה בדרום-מערב גרמניה (וירטמברג, באדן ואלזס). לאחר המלחמה נעצר הופמן, ובמרץ 1948 נשפט במסגרת משפט RuSHA יחד עם בכירים נוספים במשרד הראשי לגזע והתיישבות. הוא הואשם בפשעים נגד האנושות ופשעי מלחמה, ונידון ל-25 שנות מאסר שקוצרו בהמשך ל-15 שנה. הוא היה אסור בכלא לנדסברג, וב-7 באפריל 1954 קיבל חנינה ושוחרר. לאחר מכן עבד כפקיד מקומי. הוא מת בבאד מרגנטהיים ב-31 בדצמבר 1982.

בסרט "הפתרון הסופי", גולמה דמותו בידי ניקולס וודסון.

## קישורים חיצוניים

* אוטו הופמן בספרייה הלאומית הגרמנית 
* פרוטוקול החקירות של הופמן מהשנים 1946-1948.

קטגוריה:אנשי אס אס
קטגוריה:משתתפי ועידת ואנזה
קטגוריה:פושעי מלחמה נאצים
קטגוריה:מעוטרי אות הזהב המפלגתי
קטגוריה:גרמנים שנולדו ב-1896
קטגוריה:גרמנים שנפטרו ב-1982
גרהרד קלופפר

גרופנפיהרר **גרהרד קלופפר** (בגרמנית: **Gerhard Klopfer**; 18 בפברואר 1905 – 29 בינואר 1987) היה בכיר במפלגה הנאצית. יד ימינו של מרטין בורמן.

## ביוגרפיה
קלופפר נולד למשפחה חקלאית ב-18 בפברואר 1905 בעיר שרייברסדורף שהשתייכה אז לקיסרות הגרמנית. העיר נמצאת כיום בתחומי פולין המודרנית. למד משפטים וכלכלה ביינה ובברסלאו ובשנת 1931 נתמנה לשופט בדיסלדורף. עם עליית הנאצים לשלטון ב-1933 הצטרף למפלגה הנאצית ולאס אה, ושנה לאחר מכן עבר לגסטאפו. בסוף אותה שנה מונה ליועץ במשרד החקלאות הפרוסי וב-1934 הועבר ללשכת המשטרה החשאית. ב-1935 הוא עבר לאס אס והפך לאחד מאנשי מטהו של רודולף הס בדרגת אוברפיהרר. ב-1938 הוא היה אחראי לתפיסתם של עסקים יהודיים, ועסק בין היתר בנישואי תערובת בין גרמנים אתנים ליהודים, ושאלות עקרוניות בנושא כיבוש מדינות זרות. בהמשך מונה לתת מזכיר קבוע בלשכת המפלגה (Parteikanzlerei), וככזה היה לאיש סודו של מרטין בורמן.

ב-20 בינואר 1942 הוא ייצג את בורמן במהלך ועידת ואנזה. יחד עם הלמוט פרידריכס, קלופפר היה הביורוקרט בעל ההשפעה הרבה ביותר על בורמן. עמדה זו נתנה לו כוח רב בתוך המפלגה הנאצית, בורמן בטח בו עד כדי כך ששלח אותו או את פרידריכס במקומו לפגישות מפלגתיות. בתפקיד זה, בשנים האחרונות של מלחמת העולם השנייה, הוא חתם גם על ייסודו של ה"פולקסשטורם" (Volkssturm) שכלל נערים בני 16 ומבוגרים בני 60. במקביל הוא טיפח קריירה צבאית בתוך האס אס, וב-1944 הועלה לדרגת גרופנפיהרר.

במהלך הקרב על ברלין הוא נמלט מהעיר, אולם נתפס בידי הצבא האדום והואשם בפשעי מלחמה. ב-1949 הוא שוחרר מחוסר ראיות, ובית הדין הגבוה בנירנברג הכיר בו כבעל "אחריות משנית" לשואה. ב-1952 החל לעבוד כיועץ מס באולם, וב-1956 כעורך דין. ב-1962 הופסקה סופית החקירה נגדו. הוא מת באולם ב-29 בינואר 1987, והיה בכך לאחרון משתתפי ועידת ואנזה שנותר בחיים.

בסרט "הפתרון הסופי" גולמה דמותו של קלופפר בידי איאן מקניס.

## קישורים חיצוניים

* המשתתפים בוועידת ואנזה
* גרהרד קלופפר באתר הספרייה הלאומית הגרמנית 

## הערות שוליים

קטגוריה:אנשי אס אס
קטגוריה:פושעי מלחמה נאצים
קטגוריה:משתתפי ועידת ואנזה
קטגוריה:גרמנים שנולדו ב-1905
קטגוריה:גרמנים שנפטרו ב-1987
שחיין (תצלום)

"**שחיין**" (1987) הוא תצלום מאת האמנית הישראלית דגנית ברסט.

## תיאור
התצלום "שחיין" שייך לקבוצת עבודות שיצרה האמנית דגנית ברסט בשנים 1991-1986 ומתארים דמויות שצילמה בחוף תל אביב-יפו. תצלום זה, מן המוקדמים שבסדרת תצלומים אלו, נוצר במהלך עבודתה על פרויקט "חקירות לוך נס" (1989-1986). הוא מתאר דמות אנונימית של חותר בסירת חסקה, מתוך תצלום נרחב יותר.

בעבודה הדגישה ברסט את הגרעיניות של סרט הצילום (נגטיב) ושל נייר ההדפסה על ידי הגדלה של הדימוי, צילומו והגדלתו החוזרת. תהליך הגדלה מכני זה, שהועצם עד להתפרקותה של הדמות לכדי מערך כתמי, מהווה דוגמה לאופן שבו המשיכה ברסט לנצל את טכנולוגיית הצילום כדי לבחון את מעמדו של האובייקט ואת אופני הראיה שבהם הוא מתגלה.

ברסט עשתה שימוש נוסף דמות השחיין בציור "שחיין" (1989). בציור גדול-ממדים זה "הורכבה" הדמות מחדש ממערך של כתמים עגולים בצבע כחול ושחור. מרדכי גלדמן תיאר את הדימוי של הדמות בהקשר של ציור זה כדמות "[ה]נראית אך בקושי, כאותן דמויות ההופכות שחורות למבט בגלל סנוורי הקיץ המשחירים את כל הנראה. זהו ציור פוסט-פוינטליסטי המאזכר את ציוריו המופלאים והמסתוריים של ז'ורז' סרה".. גרסה נוספת של הדימוי הופיע בציור בצבעי מים שהיווה חלק סדרת הציורים "מתרחצים" (1990).

דניאלה טלמור תיארה האיקונוגרפיה של השחיין כמאזכרת, באמצעות יצירתה המאוחרת יותר של האמנית, את דמותו של כארון מן המיתולוגיה היוונית. על פי טלמור הדמות היא דמות נערית בעלת און, אך גם כזו החסרה מגדר מובהק.

## הערות שוליים

קטגוריה:דגנית ברסט
קטגוריה:תצלומים בישראל
קטגוריה:יצירות משנת 1987
משחק הכדורגל בין נבחרת אנגליה לנבחרת סקוטלנד 1872

משחק הכדורגל הרשמי הראשון שנערך בהיסטוריה המודרנית בין שתי נבחרות לאומיות נערך בין נבחרת אנגליה לנבחרת סקוטלנד ב-30 בנובמבר 1872. המשחק התקיים על מגרש אשר שימש קבוצת קריקט מקומית בעיר גלאזגו שבסקוטלנד והסתיים בתוצאת בתיקו 0:0. במשחק צפו כ-4,000 צופים.

## רקע
בין 1870 ל-1872 נערכו 5 משחקים לא רשמיים בין שתי הנבחרות, ומלבד המשחק הראשון שנערך ב-5 במרץ 1870 והסתיים בתיקו 1:1 כל המשחקים הסתיימו בניצחונה של נבחרת אנגליה. כל השחקנים של נבחרת סקוטלנד שיחקו במועדון שמושבו בלונדון, מלבד שחקן אחד, רוברט סמית' אשר שיחק בקבוצה הסקוטית קווינס פארק מהעיר גלאזגו (מועדון הכדורגל הראשון בסקוטלנד אשר קיים עד היום).

בסקוטלנד נשמעה ביקורת על כך שכמעט אף אחד מהשחקנים בנבחרת לא משחק בסקוטלנד, דבר אשר לטענתם הוא הגורם לתוצאות העגומות במשחקים. הביקורת הייתה צעד משמעותי בדרך להקמת התאחדות הכדורגל הסקוטית, וכן הוחלט מאותה עת לקיים משחק רשמי בין נבחרת סקוטלנד לנבחרת אנגליה. המשחק נבחר להתקיים ב-30 בנובמבר, יום אנדרו הקדוש, החג החשוב ביותר בלוח השנה הסקוטי, במגרש הקריקט המילטון שבגלזגו.

## המשחק
לאור הביקורת שהושמעה השחקנים הסקוטים כולם היו המועדון הסקוטי המוביל באותה תקופה, קווינס פארק, בעוד שהשחקנים האנגלים היו מ-9 מועדוני כדורגל שונים. הסקוטים קיוו כי שני שחקנים, ארתור קיניירד ממועדון וונדררס והנרי רני טיילור ממועדון המהנדסים המלכותי, ישתתפו גם הם במשחק, אך שניהם לא היו זמינים. המשחק היה אמור להתחיל בשעה 2 אחר הצהריים אך זה התחיל ב20 דקות איחור. 4,000 הצופים שבאו לצפות במשחק שילמו דמי כניסה בסך שילינג אחד בלבד.
[ממוזער|[קות'ברט הותאווי , קפטן נבחרת אנגליה במשחק, היה מבין הספורטאים הנודעים באנגליה בתקופתו, אשר התחרה ב-5 ענפי ספורט שונים|טקסט=]]
חולצת המדים של השחקנים הסקוטים הייתה בצבע כחול כהה ואילו של האנגלים הייתה בצבע לבן. צבע המכנסיים של שתי הנבחרות היה לבן, השחקנים הסקוטים חבשו כובעים ואילו לראשיהם של הסקוטים היו ברדסים אדומים.
ממוזער|איור המתאר מהלך מתוך המשחק
המשחק סוקר על ידי העיתונאים והצופים שנכחו בו. תואר כי לשחקנים הסקוטים היה יתרון על השחקנים האנגלים עקב היותם משחקים באותו מועדון כולל איום אחד על השער האנגלי במהלך המשחק, אך עם זאת מתואר כיצד הנבחרת האנגלית התאוששה במחצית השנייה. המשחק הסתיים ללא שערים בתוצאת תיקו 0:0.

השופט במשחק היה ויליאם קיי הסקוטי. השחקן האחרון שנותר בחיים מבין המשתתפים במשחק הוא בילי מק'קינון הסקוטי, אשר נפטר בשנת 1942 בגיל 90.

## הרכבים

## קישורים חיצוניים

## הערות שוליים

קטגוריה:משחקי כדורגל
קטגוריה:אנגליה: כדורגל
קטגוריה:סקוטלנד: כדורגל
קטגוריה:גלאזגו: תחרויות כדורגל
מיסטר גלאס

**מיסטר גלאס** (באנגלית: **Glass**) הוא סרט גיבורי-על/אימה/מתח אמריקאי, שנכתב, הופק ובוים על ידי מ. נייט שאמלאן. הסרט נועד להיות הסרט השלישי והאחרון, בסדרת סרטי "בלתי שביר", אשר כולל גם את הסרטים "בלתי שביר" (2000) ו"ספליט". ברוס ויליס, סמואל ל. ג'קסון, ספנסר טריט קלארק, צ'רליין וודארד חוזרים לגלם את דמויותיהם מהסרט הראשון בסדרה, בעוד ג'יימס מק'אבוי ואניה טיילור-ג'וי חוזרים לגלם את דמויותיהם מהסרט "ספליט". שרה פולסון גם מככבת בסרט, בתפקיד ד"ר אלי סטאפל.

אף על פי שהיה עניין ביצירת סרט המשך ל"בלתי שביר", סרטי טאצ'סטון בחרו שלא לממן את ההפקה חרף ביצועים נאים בקופות. שאמלאן החל לכתוב תסריט לסרט ספליט באמצעות דמות שתכנן תחילה עבור בלתי שביר, אבל הוציא מהתסריט בשל בעיות איזון. שאמלאן ביקש ליצור טרילוגיה וחתם על הסכם הפקה והפצה של הסרט השלישי עם סרטי יוניברסל ולאחר ש"ספליט" זכה להצלחה מסחרית וביקורתית, באפריל 2017, שאמלאן הודיע רשמית כי הוא התחיל לעבוד על הפקת "גלאס", כשאמר: "אני מקווה [שיהיה סרט שלישי]. התשובה היא כן... אני הולך להתחיל לכתוב. [יש לי] מתווה ממש ברור, שהוא מורכב למדי. אך כעת הסטנדרטים שלי למסגרת העלילה גבוהים יותר... אני כמעט שם, אבל אני עדיין לא שם".

הסרט יצא לאקרנים ב-18 בינואר 2019, כאשר אולפני יוניברסל הפיצו את הסרט בצפון אמריקה, בעוד חברת וולט דיסני הפיצה אותו באמצעות חברת הבת Buena Vista בשאר העולם.

## תקציר עלילת הסרט
בעקבות אירועי "ספליט", דייוויד דאן רודף את אישיות העל של קווין וונדל קראמב, "החיה", לאחר סדרת מפגשים ועימותים, בעוד נוכחותו המוצללת של אלייז'ה פרייס, הלא הוא "מר גלאס", מתברר כמי שמחזיק סודות קריטיים הנוגעים לשני הגברים.
## צוות השחקנים
* ברוס ויליס כדייוויד דאן: שחקן פוטבול מכללות לשעבר, מאבטח שזכה בכוח על-אנושי, סיבולת גבוהה, ויכולת על-חושית לראות את הפשעים שאנשים ביצעו על ידי נגיעה בהם.
* סמואל ל. ג'קסון כאלייז'ה פרייס / מר גלאס: רוצח המונים כלוא, תאורטיקן קומיקס הסובל מפרכת שהוסגר לידי הרשויות אחרי שדאן גילה את היקף פשעיו.
* ג'יימס מק'אבוי כקווין וונדל קראמב / החיה: גבר צעיר הסובל מהפרעת זהות דיסוציאטיבית ובעל 23 זהויות כאשר הכימיה של גופו משתנה עם כל אישיות, וכתוצאה מכך נוצרת האישיות ה-24 המכונה "החיה".
* אניה טיילור-ג'וי כקייסי קוק: בחורה צעירה שנחטפה על ידי קווין, אך הצליחה לשרוד.
* שרה פולסון כד"ר אלי סטאפל: פסיכיאטרית המתמחה בשיגעון גדלות ובחולים המשוכנעים שהם בעלי כוחות-על.
* ספנסר טריט קלארק כג'וזף דאן: בנו של דייוויד שהאמין ביכולות של אביו מאז שהיה ילד ורואה בו גיבור על.
* צ'רליין וודארד כגברת פרייס: אמו של אלייז'ה, שטיפלה בזהירות רבה בבנה ותמיד אמרה לו שהוא מיוחד, לא משנה מה אחרים אומרים.

## קישורים חיצוניים

* 

* 
* 
* 
* 

## הערות שוליים

קטגוריה:סרטי 2019
קטגוריה:סרטי אימה מ-2019
קטגוריה:סרטים באנגלית
קטגוריה:סרטי מ. נייט שאמלאן
קטגוריה:סרטי אולפני יוניברסל
קטגוריה:סרטי אימה אמריקאיים
קטגוריה:סרטי מותחן פסיכולוגיים
קטגוריה:סרטי מתח אמריקאיים
קטגוריה:סרטי מותחן אימה אמריקאיים
קטגוריה:סרטים על הפרעת זהות דיסוציאטיבית
קטגוריה:סרטים עם קניבליזם
קטגוריה:סרטים המתרחשים בבתי חולים פסיכיאטריים
קפיצה למים באולימפיאדת הנוער בואנוס איירס (2018)

תחרויות ה**קפיצה למים ב[[אולימפיאדת הנוער בואנוס איירס (2018)]]** התקיימו בפארק הספורט של רוקה בין התאריכים ה-13 באוקטובר עד ה-17 באוקטובר 2018. התחרויות הורכבו מארבע תחרויות מגדריות, קפיצה ממקפצה גמישה מ-3 מטר וקפיצה מפלטפורמה קשיחה מ-10 מטר. בנוסף, התקיימה תחרות מעורבת בה השתתפו צמדים מנבחרות לאומים מעורבות.

## העפלה
ההעפלה לתחרויות היא אישית והמכסה ניתנת לוועד האולימפי המקומי ולא לספורטאי. הספורטאים המשתתפים בתחרויות נדרשים לציית להוראות האמנה האולימפית במלואם, כולל חוק 41 המחייב את הספורטאים להיות בעלי אזרחות של המדינה אותה הם מייצגים. בנוסף, כל חברי הנבחרת נדרשים להיות בני 15 עד 17, בזמן המשחקים (תאריך הלידה בין ה-1 בינואר 2000 ל-31 בדצמבר 2002). כל ועד אולימפי מקומי מורשה לשלוח עד 2 ספורטאים, ספורטאי לכל מגדר, מלבד המדינה המארחת, , הזכאית לשלוח 4 ספורטאים, 2 ספורטאים לכל מגדר.

הוועד האולימפי הבינלאומי ופדרציית השחייה הבינלאומית סיכמו כי בכל תחרות ישתתפו 12 ספורטאים מכל מגדר ובתחרות המעורבת ישתתפו כל 48 הספורטאים. מכסה בודדת, לכל תחרות, ניתנה למדינה המארחת, . 9 מכסות נוספות יחולקו באליפות העולם בקפיצה למים לנוער לשנת 2018 אשר התקיימה בקייב עבור כל תחרות. שתי מכסות נוספות בכל תחרות יחולקו כהקצאה עולמית. במידה, ומדינה תבחר שלא לעשות שיבות במכסה שלה, המכסה תועבר למדינה המדורגת הבאה בהתאם לתוצאות של אליפות העולם בקפיצה למים לנוער לשנת 2018.

### העפלה לקפיצה ממקפצה גמישה מ-3 מטר

### העפלה לקפיצה מפלטפורמה קשיחה מ-10 מטר

## לוח זמנים
:כל הזמנים הם לפי הזמן המקומי (UTC-3)

## הערות שוליים

קטגוריה:אולימפיאדת הנוער בואנוס איירס (2018)
מפלגת הפועלים עוואמי

**מפלגת הפועלים עוואמי** או **מפלגת הפועלים העממית** (באורדו: **عوامی ورکرز پارٹی**) היא מפלגת שמאל פקיסטנית. המטרה של המפלגה היא לאחד בין המאבקים של פועלים, איכרים, סטודנטים, נשים ומיעוטים אתניים ודתיים בפקיסטן תחת הדגל של פוליטיקה דמוקרטית וסוציאליסטית.

## ייסוד
המפלגה הוקמה בנובמבר 2012, כמיזוג של מפלגת העבודה הפקיסטנית, מפלגת עוואמי פקיסטן ומפלגת הפועלים של פקיסטן. המיזוג שיקף הכרה במעגלי השמאל בסתירות ההולכות וגדלות מבנה הכוחות הרווח בחברה ובממשלך הפקיסטניים, ואת הצורך באחדות כדי להתמודד עמם. התהליך הונע על ידי צעירי שלוש המפלגות, ומספר פעילים חיצוניים להן, שלא היו מעורים בפוליטיקה של פוסט-המלחמה הקרה והקונפליקטים המובנים בה (לדוגמה, בין הסטליניסטים, הטרוצקיסטים, המאואיסטים וכן הלאה).

על אף שלא היה זה הניסיון הראשון לבנות איחוד שמאל, הקמתה של מפלגת עוואמי עוררה התרגשות בקרב אנשי פוליטיקה פרוגרסיבית, גם מחוץ לפקיסטן, בשל ההבטחה שבפעם הראשונה הפוליטיקה תישען על מיטב המסורת של המאה ה-20, אך תיבנה אידאולוגית ומעשית לצרכים של המאה הנוכחית.

המפלגה קיימה את הקונגרס הראשון שלה בספטמבר 27–28 2012, בו נבחרה המנהיגות הלאומית, לאחר בחירות שהתקיימו בתאים האזוריים ברחבי המדינה. הנשיא הראשון שנבחר לשלב בניית המפלגה היה עביד חסן מינטו. כמצע פוליטי, הסכימו המפלגות לעסוק בארבעה נושאים מרכזיים: דיכוי מעמדי, אימפריאליזם, קיצוניות דתית, וזכויות מיעוטים אתניים.

בבחירות הכלליות של פקיסטן בשנת 2014, המפלגה זכתה ב-18,650 קולות, או 0.04%.

## מטרות
למפלגה אוריינטציה סוציאליסטית, והיא מקדמת את המטרות הבאות:
* שהממשלה תיקח אחריות על תכנון כלכלת המדינה
* שהצבא והתעשיות הביטחוניות יולאמו ויהיו תחת שליטת ממשלה דמוקרטית
* התנגדות לתוקפנות אימפריאליסטית נגד פקיסטן, כולל התקפות מזל"טים, ומדיניות צנע של IMF והבנק העולמי
* סוף למדיניות ההפרטה
* הכרה בזכותם של עובדים להתאגד ודמוקרטיזציה של מקומות העבודה, יחד עם שיפור תנאי העבודה
* רפורמת קרקעות רדיקלית וחלוקה מחודשת לאיכרים, כדי למגר את השיטה הפאודלית הקיימת ומקנה למספר קטן של משפחות את הכוח בחברה ובכלכלה
* שחרור נשים
* חשיפת קיצוניות דתית ומאבק נגדה
* הכרה וייצוג במגוון הלאומי-אתני של פקיסטן במערך הפדרלי, במבוסס על זכות ההגדרה העצמית לכל העמים
* החלפת המערך המדיני הדכאני עם תשתית דמוקרטית שתהיה מעורה בצרכי האוכלוסייה
בנוסף, המפלגה מבקשת רפורמה בבחירות, רפורמת מים, טיפול במצוקת הדיור, חלוקה צודקת בפיתוח, ביטול חובות, וצמצום בהוצאות צבאיות.

המפלגה זכתה בבחירות האחרונות בשלושה מושבים מתוך שמונה השמורים ל"קאצ'י עבאדי" - יישובים לא מוכרים. עיסמת שאהג'האן, ממייסדות המפלגה וסגנית יו"ר (נכון ל-2018), פועלת להכרתם, ומסבירה באמצעותם את החשיבות של איחוד המאבקים. היא מספרת שהנשים העניות מיישובים אלה מתפרנסות מעבודת בית אצל המשפחות העשירות. לילדיות שלהן אין בתי ספר, והן מלוות את האמהות. האמהות והילדות סופגות אלימות מינית רבה, אך אין להן לאן לפנות כי אין להן כוח פוליטי. והמצב שלהן לא משתנה, מכיוון שכל עוד היישובים שלהן לא מוכרים, אין להן זכות לקרקעות, ואפילו אין אספקת מים ליישוב. וכך המצב מונצח.

## קישורים חיצוניים
* 

* עוואמי ג'מהורייאט, העיתון הסוציאליסטי

## הערות שוליים

קטגוריה:פקיסטן: מפלגות
קטגוריה:פקיסטן: מפלגות סוציאליסטיות
קטגוריה:מפלגות פמיניסטיות
קטגוריה:מפלגות שהוקמו ב-2012
קאנו/קיאק באולימפיאדת הנוער בואנוס איירס (2018)

תחרויות ה**קאנו/קיאק ב[[אולימפיאדת הנוער בואנוס איירס (2018)]]** התקיימו בפוארטו מדרו בין התאריכים ה-12 באוקטובר עד ה-16 באוקטובר 2018. התחרויות הורכבו מתחרויות נפרדות לקאנו ליחיד ולקיאק ליחיד בחלוקה מגדרית. לכל סוג סירה התקיימו שני סוגי מרוצים: ספרינט וסלאלום.

## העפלה
ההעפלה לתחרויות היא אישית והמכסה ניתנת לוועד האולימפי המקומי ולא לספורטאי. הספורטאים המשתתפים בתחרויות נדרשים לציית להוראות האמנה האולימפית במלואם, כולל חוק 41 המחייב את הספורטאים להיות בעלי אזרחות של המדינה אותה הם מייצגים. בנוסף, כל חברי הנבחרת נדרשים להיות בני 16 עד 18, בזמן המשחקים (תאריך הלידה בין ה-1 בינואר 2002 ל-31 בדצמבר 2003).

הוועד האולימפי הבינלאומי ופדרציית הקאנו הבינלאומית סיכמו כי כל ועד אולימפי מקומי מורשה לשלוח עד 4 ספורטאים, 2 ספורטאים לכל מגדר וספורטאי לכל סוג סירה. 29 מכסות חולקו לכל מגדר בתחרות העפלה עולמית שנערכה בברצלונה. המכסות חולקו באופן יחסי לכל יבשת בהתאם לחלוקה הבאה: בקאנו חולקו 14 מכסות - מכסה בודדת לאפריקה, 3 מכסות לאסיה, 3 מכסות לאמריקה, 6 מכסות לאירופה ומכסה בודדת לאוקיאניה; בקיאק חולקו 15 מכסות - 2 מכסות לאפריקה, 3 מכסות לאסיה, 3 מכסות לאמריקה, 6 מכסות לאירופה ומכסה בודדת לאוקיאניה. 2 מכסות לכל מגדר חולקו בהקצאה עולמית, מכסה לכל סוג סירה. המדינה המארחת, , קיבלה סך הכל 2 מכסות, אחת לכל מגדר. אם מדינה לא תעשה שימוש במכסה שהוקצה לה, המכסה תחולק מחדש למדינה המדורגת הבאה מאותה יבשת בהתאם לתוצאות של תחרות העפלה העולמית. אם לא תהיה מדינה מאותה יבשת שזכאית להקצאה, המכסה תחולק מחדש למדינה המדורגת הבאה בתור בהתאם לתוצאות תחרות העפלה העולמית.

### העפלה לקאנו
ממוזער|Obstacle Canoe Slalom K1 victory ceremony: Guan Changheng - Lan Tominc - Tom Bouchardon
ממוזער|Obstacle Canoe Slalom C1 victory ceremony: Zola Lewandowski - Doriane Delassus - Emanuela Luknárová

### העפלה לקיאק

## לוח זמנים
:כל הזמנים הם לפי הזמן המקומי (UTC-3)

## קישורים חיצוניים

## הערות שוליים

קטגוריה:אולימפיאדת הנוער בואנוס איירס (2018)
לורנטיין, נסיכת אוראניה-נסאו

**לורנטיין, נסיכת אוראניה-נסאו** (בהולנדית: **Petra Laurentien Brinkhorst**; נולדה ב-25 במאי 1966) היא רעייתו של קונסטנטין, נסיך אוראניה-נסאו.

## ביוגרפיה
פטרה לורנטיין ברינקהורסט נולדה ב-25 במאי 1966 בליידן כבתם של גניטן ולאורנס ברינקורסט, פוליטיקאי ושר לשעבר בממשלת הולנד. היא למדה היסטוריה באוניברסיטת חרונינגן ולאחר מכן סיימה תואר במדעי המדינה באוניברסיטת לונדון, בנוסף היא גם למדה עיתונאות באוניברסיטת קליפורניה בברקלי. בדצמבר 2000 הנסיך קונסטנטין ולורנטיין הכריזו על אירוסיהם ובמאי 2001 נישאו הזוג, לזוג שלושה ילדים. 

היא משמשת כסנדקית עבור הנסיכה ליה, בתה האמצעית של מרתה לואיז, נסיכת נורווגיה. היא פעילה במאבק נגד אנאלפביתיות בהולנד ומשמשת כסגנית נשיאת ארגון צדקה העוסק בשימור אוכלוסיית הצומח ובעלי החיים.

## משפחתה
ב-16 בדצמבר 2000 התארסה לורנטיין עם קונסטנטין, נסיך אוראניה-נסאו, וב-17 במאי 2001 התחתנו השניים בהאג, וראש העיר ניהל את הטקס. כעבור יומיים נערך טקס החתונה הדתי, על ידי הכומר קרל טר לינדן. לבני הזוג נולדו 3 ילדים:
* אלואיז, רוזנת אוראניה-נסאו (נולדה ב-2002)
* קלאוס קזימיר, רוזן אוראניה-נסאו (נולד ב-2004)
* לאונור, רוזנת אוראניה-נסאו (נולדה ב-2006)

## קישורים חיצוניים

* 
* לורנטיין, נסיכת אוראניה-נסאו באתר בית המלוכה ההולנדי

קטגוריה:נסיכות הולנדיות
קטגוריה:בית אוראניה-נסאו
קטגוריה:הולנדיות שנולדו ב-1966
קטגוריה:הולנדים שנולדו ב-1966
קוניסטון ווטר (אגם)

**אגם קוניסטון ווטר** (באנגלית: **Coniston Water**) הוא אגם של מים מתוקים. באזור האגמים האנגלי הנמצא במחוז קאמבריה בצפון-מערב אנגליה. זהו האגם השלישי בגודלו באזור האגמים. 

זהו אגם מוארך שאורכו 8.8 ק"מ ורוחבו המרבי 880 מטר. עומקו המרבי 56 מטר. האגם מתנקז באמצעות נהר קרייק (Crake).
## גאוגרפיה
קוניסטון ווטר הוא אגם מוארך הנמצא בעמק קרחוני שנוצר בעידן הקרח האחרון.

### איים
באגם  שני איים.
## שייט באגם
מטיילים מרבים לחתור באגם בסירות קאנו וקיאקים, אותם ניתן לשכור במקום. בקיץ מתקיימים גם סיורים באגם בסירות מנוע.

האגם משמש גם כאתר לשבירת שיאי עולם בסירות. מדי שנה, בדרך כלל בנובמבר, מתקיים "שבוע השיאים". בשנים 1939, 1956 ו- 1959 נשברו שיאי המהירות באגם הזה. 
## קישורים חיצוניים

קטגוריה:אנגליה: ימות ואגמים
אגם קוניסטון ווטר
קטגוריה:אזור האגמים
No Me Acuerdo

"**No Me Acuerdo**" (בעברית: "**אני לא זוכרת**") הוא סינגל שהוקלט על ידי הזמרת טליה, וזמרת הרגאטון הדומיניקנית נאטי נטשה. השיר יצא לאור ב-1 ביוני 2018, ומתפקד כסינגל מתוך אלבומה ה-14 של טליה, *[[Valiente]]*. כמו כן, הוגדר "No Me Acuerdo" כשיתוף הפעולה הראשון בין השתיים.

השיר הגיע למקום הראשון במצעד שבמקסיקו, השני במצעד שבאקוודור, והארבע עשרה במצעד השירים הלטיניים.

## רקע וכתיבה
השיר נכתב על ידי אוסקר הרננדז, מריו קצ'רס, ג'ון לאון, פרנק סנטופיו ויסמיל מרופו, והופק על ידי אותם חמשת הכותבים גם כן. השיר הוא שיר פופ המשלב בתוכו גם את סגנון הרגאיי, והוא הוקלט על ידי השתיים כבר בשנת 2017. ה-RIAA העניק לשיר את 8 תוארי פלטינה לטינית, על מכירות של למעלה מ-480,000 עותקים במדינה.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-295 מיליון השמעות.

## וידאו קליפ
הווידאו קליפ הנלווה שיצא עבור השיר צולם במנהטן שבניו יורק, והוא פורסם ב-1 ביוני 2018. השיר מציג בתוכו את השתיים, כשהן יוצאות בערב אל מנהטן וחוגגות כביכול עם החברות שלהן מאורע מסוים במועדון לילה. בתחילתו, ניתן לראות את טליה מתעוררת בעקבות שעון מעורר, כשהיא מנסה להבין מה עשתה אמש.

נכון ליוני 2020, מונה הצפיות של הקליפ עומד על למעלה מ-1.1 מיליארד צפיות, דבר אשר הופך אותו לאחד מהסרטונים הנצפים ביותר ביוטיוב.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי טליה
קטגוריה:שירי נאטי נטשה
קטגוריה:שירים בספרדית
קטגוריה:שירים על אלכוהול
קטגוריה:שירים על לילות
קטגוריה:שירים על מסיבות
קטגוריה:שירים עם נושאים פמיניסטיים
קטגוריה:וידאו קליפים שצולמו בניו יורק
קטגוריה:שירי זהב בברזיל
קטגוריה:שירי יהלום בארצות הברית
קטגוריה:סינגלים בהוצאת סוני מיוזיק לטין
אליפות ישראל בשחמט 2006

**אליפות ישראל בשחמט 2006** הייתה האליפות ה-28 של ישראל בשחמט, היא אורגנה על ידי האיגוד הישראלי לשחמט והשתתפו בה 36 שחמטאים.

האליפות התקיימה בשיטת השווייצרית וכללה 9 סיבובים. היא נערכה בין 12 בדצמבר ל-21 בדצמבר 2006.

שופטי התחרות היו אברהם (אבי) דורנר ודני סלומון.

בתחרות זכה רב-האמן מקסים רודשטיין, שצבר 7 נקודות מ-9 אפשריות והקדים בנקודה את רבי-האמנים קונסטנטין לרנר, דב צפרוני ויעקב זילברמן. 

## טבלת תוצאות (של המסיימים בצמרת)

## קישורים חיצוניים

* תוצאות ומשחקי אליפות ישראל בשחמט 2006, באתר האיגוד הישראלי לשחמט

קטגוריה:תחרויות שחמט ב-2006
קטגוריה:אליפויות ישראל בשחמט
קטגוריה:2006 בישראל: ספורט
מאיה נאסר

**מאיה נאסר** (בערבית: **مايا ناصر**; 30 ביולי 1979 - 26 בספטמבר 2012) היה עיתונאי וכתב סורי שעבד ב-PRESS TV, שירות שידור איראני בשפה האנגלית.

## ביוגרפיה
נאסר נולד בסוריה ב-1979. הוא למד מדע המדינה באוניברסיטת קפלן . במסגרת עבודתו ב-PRESS TV דיווח ממלחמת האזרחים בסוריה ודיווחיו מחלב הם הבולטים ביותר. נאסר גם דיווח מארצות הברית, לבנון, ירדן, מצרים, ובחריין.

ב-26 בספטמבר 2012, בעודו מדווח אודות הפיצוצים החזקים במפקדת הצבא הסורי בכיכר אומיה, נורה דרך צווארו על ידי צלף מורד ונהרג. חוסיין מורטאדה, ראש לשכת דמשק של PRESS TV, וראש ערוץ הטלוויזיה בשפה הערבית אל-עאלם, נפצע ברגלו. נאסר היה העיתונאי ה-46 שנהרג במהלך מלחמת האזרחים בסוריה.

## הערות שוליים

## קישורים חיצוניים

קטגוריה:נוצרים סורים
קטגוריה:עיתונאים שנהרגו בעת סיקור סכסוך צבאי
קטגוריה:עיתונאים סורים
קטגוריה:ילידי 1979
קטגוריה:סורים שנפטרו ב-2012
חברת הטלגרף האטלנטי

ממוזער|300 פיקסלים|חברת ייצור ותחזוקת הטלגרף, רציף אנדרבייס.
**חברת הטלגרף האטלנטי** (באנגלית: **Atlantic Telegraph Company**) הייתה חברה שהוקמה ב-6 בנובמבר 1856 כדי לקדם כבל טלגרף מסחרי הראשון מסוגו שיחצה את האוקיינוס האטלנטי.

## היסטוריה
הפרויקט התחיל מהסכם בין סיירוס פילד לבין ג'ון ווטקינס ברט וצ'ארלס טלסטון ברייט, עם הון התחלתי של £350,000, אשר גויסו בלונדון, ליברפול, מנצ'סטר וגלאזגו. דירקטוריון החברה הורכב משמונה עשר נציגים מהממלכה המאוחדת, תשעה מארצות הברית ושלושה מקנדה. לשלושת המייסדים הצטרף בהמשך ווילדמן וייטהאוס כחשמלאי הראשי של החברה.

כמו כן, הממשלה הבריטית (ולאחר מכן הממשל האמריקאי) הבטיחה להעביר £14,000 בשנה לחברה וסיוע נוסף בהנחת הכבלים בעזרת הספינות שלהן.

מועצת המנהלים גייסה את הפיזיקאי ויליאם תומסון (שנקרא מאוחר יותר לורד קלווין), שערער באופן פומבי על חלק מהטענות של וייטהאוס. השניים נהנו יחסים מתוחים לפני שוייטהאוס שוחרר כתוצאה מהכישלון של הכבל הראשון ב-1858.

במטרה לשפר את קצב העברת האותות החשמליים, תומסון הפציר בפילד לעשות את המיטב בתהליך הייצור כדי להבטיח שהכבל המיוצר יהיה בעל סטנדרט מוליכות גבוהה. ניתן היה לבדוק את קצת העברת הנתונים (כדי להבטיח שמגיעים לסטנדרט המדובר) באמצעות מכשירי שליחה והקלטה רגישים במיוחד, תחום שתומסון התמחה בו.

אחרי הכישלון השני של המשלחת בהנחת הכבל בשנת ב-1865, חברה נוספת הוקמה כדי לגייס כסף עבור ניסיון נוסף. שתי הספינות שנעשה בהן שימוש בעבר להנחת הכבלים נקראו לעבודה שוב ב-1866 וב-1869.

המשלחת הבאה ב-1866 הייתה מוצלחת, ובין היתר הצליחה לשחזר את הכבל השני שאבד. השירות יצר הכנסות בשווי 1,000 ליש"ט ביום המבצעי הראשון. המחיר המשוער לשליחת מברק היה: מילה אחת, מייל אחד (1.6 קילומטר) = $0.0003809

חברת הטלגרף האטלנטי הפעילה שני כבלי טלגרפיה טרנס-אטלנטיים מבלי שהייתה לה תחרות עד 1869, כאשר הונח כבל צרפתי. זמן קצר לאחר מכן נחתם הסכם לתיאום מחירי שירותי הטלגרפיה ואופן חלוקת הרווחים.

## קישורים חיצוניים

*  רן לוי, כבל הטלגרף הטרנס-אטלנטי, חלק א', חלק ב', בפודקאסט "עושים היסטוריה", 22 בנובמבר 2020
*  ערן מינהר, נכנס לטראנס, בפודקאסט "מינהר הזמן"

## הערות שוליים

קטגוריה:טכנולוגיה תקשורתית
סיירוס פילד

**סיירוס וסט פילד** (באנגלית: **Cyrus West Field**, 30 בנובמבר 1819 - 12 ביולי 1892) היה איש עסקים אמריקאי, וממיסדיה של חברת הטלגרף האטלנטי. 
## ביוגרפיה
### שנותיו המוקדמות
פילד נולד בסטוקברידג', מסצ'וסטס, שמיני מתוך עשרה ילדים, לאב שהיה איש דת בזרם הקונגרגציונליזם, ולאם שהייתה צאצאית לקצין במלחמת המהפכה האמריקנית. כשהיה בן 15, הגיע לניו יורק שם עבד כנער שליחויות בחברה למסחר. לאחר שלוש שנים, בהן עשה חיל והתקדם בעבודתו עד לכדי פקיד הממונה על מחסן סחורות, חזר לסטוקברידג'. ב- 1840 נישא למרי בריאן סטון ובמהלך השנים נולדו להם שבעה ילדים.

בשנת 1858 חברת הטלגרף האטלנטי הניחה את הכבל הראשון שחצה את האוקיינוס האטלנטי. הכבל היה באורך 640 ק"מ וחיבר את סנט ג'ונס, ניופאונדלנד, עם נובה סקוטיה.
ממוזער|סיירוס פילד, ג. 1860

## קישורים חיצוניים

* 
* 

*  ערן מינהר, נכנס לטראנס, בפודקאסט "מינהר הזמן"
* History of the Atlantic Cable & Undersea Communications

קטגוריה:אמריקאים ילידי מסצ'וסטס
קטגוריה:מעוטרי מדליית הזהב של הקונגרס
קטגוריה:יזמים אמריקאים
קטגוריה:אמריקאים שנולדו ב-1819
קטגוריה:אמריקאים שנפטרו ב-1892
Into the Light

Into the Light (בעברית: **אל האור**) הוא אלבום הסולו השני של הזמרת-יוצרת האמריקאית גלוריה אסטפן, ואלבומה ה-14 יחד עם להקתה מיאמי סאונד משין. האלבום יצא לאור ב-25 בינואר 1991 על ידי חברת התקליטים אפיק רקורדס.

עם יציאתו נכנס האלבום אל המקום השני במצעד האלבומים הבריטי, וה-5 במצעד הבילבורד 200.

## רקע והפקה
האלבום הופק על ידי אמיליו אסטפן, קליי אוסטוולד ואל פלינו. לאחר שיצא האלבום Cuts Both Ways, שזכה להצלחה עולמית, ולאחר תאונת הדרכים הקשה אותה חוותה ב-1990, יצאה אסטפן להפסקה מעולם המוזיקה, עד שנת 1991. נושא האלבום היה המוות אשר כמעט פקד את אסטפן, ומפה גם שם האלבום "Into the Light".

האלבום זכה להצלחה מסחרית עולמית, ומכר למעלה מ-1.8 מיליון עותקים בארצות הברית על פי נילסן סאונדסקאן.

## רשימת רצועות

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:אלבומי גלוריה אסטפן
קטגוריה:אלבומי קונספט
קטגוריה:אלבומים באנגלית
קטגוריה:אלבומים בספרדית
קטגוריה:אלבומים שהופקו על ידי אמיליו אסטפן
קטגוריה:אלבומי פלטינה כפולה ומעלה בארצות הברית
קטגוריה:אלבומי חברת אפיק רקורדס
אגם וינדמייר

**אגם וינדמייר** (באנגלית: **Windermere**) הוא אגם של מים מתוקים באזור האגמים האנגלי הנמצא במחוז קאמבריה בצפון-מערב אנגליה. וינדמייר הוא האגם הטבעי הגדול ביותר באנגליה. האגם מהווה אתר תיירות ונופש פופולרי מאוד מאז שהרכבת הגיעה אליו ב-1847.
## גאוגרפיה
וינדמייר הוא אגם מוארך הנמצא בעמק קרחוני שנוצר בעידן הקרח האחרון. האגם מוזן על ידי מספר נהרות: ברטאי (Brathay),רותאי (Rothay), טרוט בק (Trout Beck) וקונסי בק (Cunsey Beck) הוא מנוקז על ידי נהר לוון (Leven)

אורך האגם כ-18 ק"מ, רוחבו המרבי 1.49 ק"מ, העומק המרבי 66.76 מטר.
### איים
באגם 18 איים.

## שייט באגם
### שיט ספורטיבי
האגם מהווה מוקד לספורט ימי: סירות חתירה, סירות מפרש וסירות מנוע ומרוץ. קיימים סביב האגם 5 מועדוני שיט. אלו מקיימים גם תחרויות שיט בסוגים השונים.
### תחבורה באגם
קיים שרות של אוטובוס מים לאורך האגם. בנוסף קיימים שרותי מעבורות לרוחב האגם.
## קישורים חיצוניים

* וינדמייר באתר התיירות של קאמבריה 
* שביל סובב וינדמייר  
* מפות אינטראקטיביות של וינדמייר 

קטגוריה:אנגליה: ימות ואגמים
קטגוריה:קאמבריה: גאוגרפיה
קטגוריה:אזור האגמים
ערוץ הירו

ממוזער|220x220px|כרזת ערוץ ספיד
**ערוץ הירו** היה ערוץ טלוויזיה ישראלי לילדים ונוער מבית ערוץ הילדים, אשר היה משודר ללקוחות סלקום tv ופרטנר tv החל מ-1 ביולי 2018 עד 4 ביולי 2021. הערוץ שודר גם ב-HOT תחת השם **ערוץ ספיד** החל מ-2 בספטמבר 2018 עד 31 בדצמבר באותה שנה.

הערוץ שידר בכל ימות השבוע בין השעות , וכלל סדרות אקשן, גיבורי על והרפתקאות, כמו גם הפקות מקור, כולן של ערוץ הילדים.

## היסטוריה
בנובמבר 2015 הוכרז שמתוכנן לעלות לשידור ערוץ שימותג כערוץ אקשן והרפתקאות מבית ערוץ הילדים, כאשר בין התכנים שישודרו בו נמצאים "מועדון ווינX", "יו-גי-הו!", "בייבלייד" ו"גורמיטי". הערוץ בסופו של דבר לא עלה לאוויר.

ביוני 2018 הוכרז על עלייתו לאוויר של ערוץ הירו, אשר דומה לערוץ שתוכנן. הערוץ החל את שידוריו ב-1 ביולי 2018 ללקוחות סלקום tv ופרטנר tv, והוא נועד להיות משודר רק במהלך החופש הגדול, עד 31 באוגוסט 2018. לבסוף הוחלט להשאיר את הערוץ, והוא שידר עד 4 ביולי 2021.

ב-2 בספטמבר 2018 הערוץ החל להיות משודר ב-HOT תחת השם "ערוץ ספיד", בו שודרו בנוסף לתכנים הרגילים של הערוץ סדרות בלעדיות, ביניהן "אילת" ו-"Oboy". ב-31 בדצמבר 2018 ערוץ ספיד סיים את שידוריו.
## תוכן
הערוץ שידר בעיקר סדרות רכש מונפשת מסוגת אקשן, גיבורי על והרפתקאות, כמו כן הוא שידר סדרות קומדיה, כולן של ערוץ הילדים. בין הסדרות נכללות "הדרקון הראשון שלי", "הרפתקאות החתול במגפיים", "אינאזומה 11", "אינאזומה 11 גו", "יו-קאי ווטש", "מועדון ווינX", "גורמיטי", "תן גול", "דינוטרקס", "גיבורים", "בסקטירס", "וואקפו", "עיר המלאכים", "וולטרון: המגן האגדי", "לולירוק", "ג'וליאן המלך", "ספיריט: לרכוב חופשי", "ציידי הטרולים", "ציידי המפלצות: יוצאים לדרך!", "סופר דינוזאור", "ריינבו ריינג'רס", "רובין הוד" ו"טרולים: ממשיכים לרקוד!". בנוסף בערוץ שודרו סדרות מקור, ביניהן "אילת" ו-"Oboy" ששודרו רק ללקוחות HOT בערוץ ספיד, ו"האקדמיה לכדורגל".

## קישורים חיצוניים
* 

## הערות שוליים

הירו
קטגוריה:ערוץ הילדים
הירו
הירו